Christelle Vougo Anet

Christelle Vougo (1977) Boli Kostako sukaldari-burua eta enpresa-burua da.

 Biografia 
Christelle Vougo 1977an jaio zen. 1996an, Ameriketako Estatu Batuetara joan zen, eta kontabilitateko unibertsitate-ikasketak egin zituen Georgiako Estatu Unibertsitatean, Atlantan. 

Ondoren, sukaldaritzaren mundura bideratzea erabaki zuen. Hainbat establezimendutan lan egin zuen, zerbitzari izatetik kudeatzaile izatera, eta, 2005ean, bere lokala erosi zuen, Frank Anet senarra bazkide zuela. Baina subprime hipoteken krisiak eragina izan zuen jardueran 2007tik aurrera.

2010ean, Boli Kostara itzultzea erabaki zuten senarrak eta biek. Une hartan izan zen Boli Kostako 2010-2011ko krisia, krisi politikoa eta ekonomikoa. Togon hartu zuten babes garai batez, eta, ondoren, Abidjanera itzuli eta lantzatu ziren. Beren lehen jatetxea ireki zuten, Norima, amerikar bistro bat bezala diseinatua. 

2012an, Saakan ireki zuten, Afrikako jatetxe afrikar erdi-gastronomikoaren kontzeptupean, «chic, baina ez langcô [Mendebaldea imitatzen duen chic]». Harrera ona izan zuen. Christelle Vougo eta bere senarra, ordutik, jatetxe-kate bat sortzeko asmotan ibili ziren, eta horretarako prestatzen aritu ziren hiru urtez. 2015ean beste jatetxe bat ireki zuten, Zanda izenekoa, catering zerbitzu batekin. Ondoren, Thaimaya, kontzeptu desberdin batekin. 2016an utzi zuten Thaimaya bertan behera, nazioarteko karta eskaintzen zuen Mondial irekitzeko. Jatetxe horiek zenbait pertsona ospetsuk famatu izandituzte, hala nola Dominique Ouattara lehen damak, Didier Drogba futbolariak, Serge Beynaud musikariak edota Aïda Marguerite Bamba blogariak (Serial Foodie ezizenez ezaguna). Abidjan Restaurant Awards sarietan ere sarituak izan dira.

Christelle Vougo kontatu zuenez, “Abidjanera itzuli nintzenean, askok hala esan zidaten: “Zer? Ameriketara joaten zinen ikasketak egitera, eta sukaldatzeko itzultzen zara!”. Jendeak imajinatzen zuen halabeharrez abokatua edo finantzaria izan beharra zegoela».

 Erreferentziak 

 Kanpo estekak 

Kategoria:Boli Kostako emakumeak
Kategoria:Boli Kostako sukaldariak
Kategoria:Emakume sukaldariak
Kategoria:Boli Kostako enpresaburuak